ඒ අනුව ලේක්හවුස් සභාපතිවරයා මැලිබන් ආයතනයේ මුල්‍ය අනුග්‍රහයෙන් මේ පොහොය ගේ ඉදිකිරීම් කටයුතු ආරම්භ කර තිබේ.පොසොන් පොහොය නිමිත්තෙන් ලේක්හවුස් ආයතනය විදුලිබල මණ්ඩලය සමඟ ඒකාබද්ධව 50 වැනි වරටත් පවත්වන ‍ලේක්හවුස් මිහින්තලා ආලෝක පුජාවට සමගාමිම පොහොය ගෙය විවෘත කෙරේ.ලේක්හවුස් මිහින්තලා ආලෝක පුජාව සහ පොහොය ගේ විවෘත කිරීමේ සියලු කටයුතු මිහින්තලා රජමහාවිහාරාධිපති වලවාහැංගුනවැවේ ධම්මරතන නායක හිමිගේ අනුශාසකත්වයෙන් සිදු කිරීමට නියමිතය.මේ අවස්ථාවට ජාතික උරුමයන් පිළිබඳ ඇමැති ජගත් බාලසුරිය, විදුලිබල ඇමැති පාඨලි චම්පික රණවක, ගොවිජන සේවා හා වනජීවි ඇමැති එස්.එම්.චන්ද්‍රසේන, නිපුණතා සංවර්ධන හා යෞවන කටයුතු නියෝජ්‍ය ඇමැති දුමින්ද දිසානායක, උතුරු මැද පළාත් ප්‍රධාන ඇමැති බර්ටි ප්‍රේමලාල් දිසානායක,ලේක්හවුස් සභාපති බන්දුල පද්මකුමාර මැලිබන් ආයතනයේ සභාපති හා කලමනාකරණ අධ්‍යක්ෂ ඒ. ජී. සමරජීව මහත්වරු හා ලේක්හවුස් ආයතනයේ හා මැලිබන් ආයතනයේ අධ්‍යක්ෂ මණ්ඩල නිලධාරිහු මේ අවස්ථාවට සහභාගී වීමට නියමිතය..